
Αθήνα, 6 Δεκεμβρίου 2011
Δίκτυο Πολιτιστικών Φορέων «ΑΠΟ ΚΟΙΝΟΥ»

Δεκέμβριος 2011, Μήνας Πολιτισμού
Το ΙΜΚ συμμετέχει με ένα Μικρό Αφιέρωμα στον Γούντι Άλεν

και σε 4 καυτές κωμωδίες του 

με ελεύθερη είσοδο

κάθε Τετάρτη  από 7 έως  28 Δεκεμβρίου 2011, στις 21:30

Το Ίδρυμα Μιχάλης Κακογιάννης συμμετέχει στο Δίκτυο Πολιτιστικών Φορέων «ΑΠΟ ΚΟΙΝΟΥ» μαζί με τους φορείς:  ART-ATHINA, Βυζαντινό & Χριστιανικό  Μουσείο της Αθήνας, Διεθνές Φεστιβάλ Κινηματογράφου της Αθήνας, Εθνική Λυρική Σκηνή, Εθνικό Θέατρο, Εθνικό Κέντρο Βιβλίου, Κέντρο Πολιτισμού «Ελληνικός Κόσμος», Κρατική Ορχήστρα Αθηνών, Μουσείο Κυκλαδικής Τέχνης, Μουσείο Μπενάκη, Μπιενάλε της Αθήνας, Στέγη Γραμμάτων & Τεχνών-Ίδρυμα Ωνάση. Πρώτη κοινή ενέργεια αποτελεί ο Μήνας Πολιτισμού, που οργανώθηκε μέσα σε σύντομο χρονικό διάστημα, ως απόδειξη της ανάγκης για δράση, για τον Δεκέμβριο του 2011. Στόχος της ενέργειας αυτής είναι να δώσει πρόσβαση σε οικονομικά και κοινωνικά ευπαθείς ομάδες καθώς και να ενδυναμώσει το ενδιαφέρον των νέων για τον πολιτισμό.

Το ΙΜΚ στο πλαίσιο της γενικότερης προσφοράς του στους φιλότεχνους της Αθήνας με τη συνεργασία και την υποστήριξη της ανεξάρτητης εταιρίας διανομής επιλεγμένων ταινιών New Star και τον Βελισσάριο Κοσσυβάκη, καθιερώνει μία άτυπη Κινηματογραφική Λέσχη, κάθε Τετάρτη στις 21:30, με ελεύθερη είσοδο, στον υψηλού επιπέδου Κινηματογράφο του. Η αρχή γίνεται στο πλαίσιο του Δικτύου Πολιτιστικών Φορέων "ΑΠΟ ΚΟΙΝΟΥ" με ένα μικρό αφιέρωμα στον ξεχωριστό, σπουδαίο σκηνοθέτη, σεναριογράφο, ηθοποιό, συγγραφέα  και μουσικό Γούντι Άλεν και τέσσερεις από τις σπαρταριστές κωμωδίες του, με τους ανεπανάληπτους διαλόγους, την καυστική σάτιρα και τα εξαιρετικά αστεία οπτικά γκαγκς,  που  ανήκουν στις top ten από τη συνολική του φιλμογραφία: Ζητείται εγκέφαλος για ληστεία (1969), Μπανάνες (1971), Τα Πάντα Γύρω από το Σεξ (1972), Ο Υπναράς (1973). Ταινίες κλασικές πλέον, που δεν χορταίνει κανείς να βλέπει και κάθε φορά να ανακαλύπτει νέα στοιχεία.  

Επιπλέον, το Ωδείο Φίλιππος Νάκας επιφυλάσσει μια ευχάριστη έκπληξη στο κοινό του Ιδρύματος Μιχάλης Κακογιάννης. Μικρές jazz συναυλίες αποτελούν την πιο ταιριαστή εισαγωγή στον κόσμο των "κλασικών" ταινιών του Γούντι Άλεν. Την Τετάρτη 14 και την Τετάρτη 21 Δεκεμβρίου, από τις 21:00  το φουαγιέ του Ιδρύματος Μιχάλης Κακογιάννης θα πλημμυρίσει από jazz ρυθμούς και μελωδίες. Συμμετέχουν οι σπουδαστές του Ωδείου Φίλιππος Νάκας Παναγιώτης Αθάνατος- κιθάρα,  Παναγιώτης Τσίγκος - πιάνο,  Αντώνης Αρβανίτης - κοντραμπάσο.
Τετάρτες με Κινηματογράφο στο ΙΜΚ

Προβολές Κλασικών Κινηματογραφικών Αριστουργημάτων

Σε συνεργασία με τη New Star και τον Βελισσάριο Κοσσυβάκη

Κάθε Τετάρτη με ελεύθερη είσοδο

Δεκέμβριος 2011 

Μικρό Αφιέρωμα στον Γούντι Άλεν και σε 4 καυτές κωμωδίες του

στο πλαίσιο: "ΑΠΟ ΚΟΙΝΟΥ" Δίκτυο Πολιτιστικών Φορέων

από την Τετάρτη 7/12 έως την Τετάρτη 28/12, στις 21:30

Αίθουσα: Κινηματογράφος 

Είσοδος Ελεύθερη

Κρατήσεις θέσεων με σειρά προτεραιότητας: 

210 34 18 579 Δευ – Παρ 10:00 – 14:00

Χορηγοί Επικοινωνίας

in.gr
camerastylo online

sevenart.gr

forfree.gr

Αναλυτικά οι ταινίες του αφιερώματος

Τετάρτη 7/12/2011

"Μπανάνες"
ΗΠΑ – 1971 – Έγχρωμο – 82’ 
Ο Φίλντιν Μέλις, ένας μοναχικός και αδέξιος Νεοϋορκέζος, ερωτεύεται τη Νάνση, μια πολιτική ακτιβίστρια. Πηγαίνει σε πορείες και προσπαθεί με διάφορους τρόπους να  την πείσει ότι αξίζει την αγάπη της, αλλά η Νάνση τον απορρίπτει, καθώς θέλει κάποιον με μεγαλύτερες ηγετικές ικανότητες. Ο Φίλντιν πηγαίνει στο Σαν Μάρκος, ένα μικροσκοπικό κράτος της Λατινικής Αμερικής που κυβερνάται από έναν σκληρό δικτάτορα. Επικρατεί αναταραχή, ο Φίλντιν τάσσεται στο πλευρό των ανταρτών και καταφέρνει τελικά να γίνει πρόεδρος της χώρας. Όταν επιστρέφει στις Η.Π.Α. για να κλείσει κάποιες εμπορικές συμφωνίες, ξανασυναντά τη Νάνση, η οποία αυτή τη φορά τον ερωτεύεται.

Η έμπνευση για την ταινία «Μπανάνες» λέγεται ότι ήταν κυρίως οι Αδελφοί Μαρξ και εντοπίζουμε μια ακόμα αναφορά στο Harpo, όταν ο Φίλντιν βρίσκει έναν αρπιστή στη ντουλάπα του. Άλλες επιρροές φαίνεται να έχει απ’ το περιοδικό «MAD», σίγουρα από τις ταινίες του «Ροζ Πάνθηρα» και από την τηλεοπτική εκπομπή του Ernie Kovacs. 

Αν και είναι αισθητά σε μεγαλύτερο βαθμό ανώτερη σκηνοθετικά από την πρώτη του ταινία, σε πολλές σκηνές σκοπίμως χρησιμοποιεί αυτοσχεδιαστικά στοιχεία και οι ηθοποιοί μοιάζουν να λένε αυθόρμητα τις ατάκες κατά τη διάρκεια της ταινίας. Αυτό προσφέρει πολλά στην ασύνδετη, λιτή μορφή της ταινίας. Ο Άλεν εντάσσει επίσης, όπως και στις μετέπειτα ταινίες του,  ανέκδοτα για Εβραίους, όταν ο Πρόεδρος του Σαν Μάρκος ζητάει βοήθεια από την Αμερική εναντίον των επαναστατών και αντί να πάρει την CIA παίρνει την UJA, την Εβραϊκή Ένωση Προσφύγων, γεγονός με κωμικές προεκτάσεις! Με τη ζωντανή, χορευτική Λατινοαμερικάνικου ρυθμού μουσική του Marvin Hamlisch  και με μία σύντομη εμφάνιση του Sylvester Stallone  (πριν να γίνει γνωστός απ’ το ROCKY) σαν ένας καταχθόνιος κακοποιός, οι «Μπανάνες» είναι μια σύντομη, αλλά ανεπανάληπτα ξεκαρδιστική ταινία. 
Κριτική του John J. Puccio
Σκηνοθεσία: Woody Allen
Σενάριο: Woody Allen, Mickey Rose 
Παραγωγή: Axel Anderson, Antonio Encarnacion, Jack Grossberg, Manolon Villamil
Εταιρείες Παραγωγής: Jack Rollins & Charles H. Joffe Productions
Φωτογραφία: Andrew M. Costikyan 
Μουσική: Marvin Hamlisch 
Μοντάζ: Ron Kalish, Ralph Rosenblum 
Σκηνικά : Herbert F. Mulligan 
Βοηθός σκηνοθέτη: Fred T. Gallo 
Με τους: Woody Allen, Louise Lasser, Carlos Montalban,  Natividad Abascal,  Jacobo Morales, Miguel Angel Suarez, David Ortiz
***

Τετάρτη 14/12/2011, στις 21:30

Ζητείται εγκέφαλος για ληστεία

(Take the Money and Run)

Η.Π.Α - 1969 - 85΄- Έγχρωμο- Α/Μ
Μικρές jazz συναυλίες αποτελούν την πιο ταιριαστή εισαγωγή στον κόσμο των "κλασικών" ταινιών του Γούντι Άλεν. Την Τετάρτη 14 Δεκεμβρίου 2011 από τις 21:00  το φουαγιέ του Ιδρύματος Μιχάλης Κακογιάννης θα πλημμυρίσει από jazz ρυθμούς και μελωδίες. Συμμετέχουν οι σπουδαστές του Ωδείου Φίλιππος Νάκας Παναγιώτης Αθάνατος- κιθάρα,  Παναγιώτης Τσίγκος - πιάνο,  Αντώνης Αρβανίτης - κοντραμπάσο.

Ο Βίρτζιλ Στάρκουελ, μη έχοντας καθόλου ταλέντο στο πολυαγαπημένο του τσέλο, επιλέγει να κάνει καριέρα ως μικροαπατεώνας. Πάντοτε αισιόδοξος, είναι ένας καθ’ όλα αποτυχημένος ως εγκληματίας παρόλο που οι αποδράσεις του από τη φυλακή είναι συχνά επιτυχημένες. Με την υποστήριξη της αγαπημένης του συζύγου Λουίζ, ίσως φέρει εις πέρας επιτυχώς  μια ληστεία στην τράπεζα αν πρώτα φυσικά κατορθώσει να γράψει ένα απειλητικό σημείωμα που να διαβάζεται!

Η πρώτη του επαφή, σε πολύ νεαρή ηλικία με τον κόσμο της εγκληματικότητας, η εγκληματική του μανία, η πρώτη του σύλληψη, φυλάκιση κι απόδραση, η γέννηση και η ανατροφή που έλαβε απ’ τους γονείς του καθώς και η σύλληψή του από το FBI  είναι μερικά από τα αξιοσημείωτα γεγονότα που παρουσιάζονται. 

Τα γκαγκς διαδέχονται το ένα το άλλο σ’ αυτή την απολαυστική σάτιρα από τον θρύλο του σινεμά Γούντι Άλεν στο λαμπρό ντεμπούτο του ως σεναριογράφος, πρωταγωνιστής και σκηνοθέτης. Ο Άλεν είναι ξεκαρδιστικός και δεν αποτυγχάνει ποτέ να κλέβει την καρδιά του κοινού του σ’ αυτή την εμπνευσμένη κωμωδία που δεν είναι τίποτα λιγότερο από τον θρίαμβο της τρέλας. Στην πρώτη ταινία του, ο Γούντι Άλεν χρησιμοποιεί την αυστηρή και σοβαρή φόρμα του ντοκιμαντέρ σε μια σατιρική  παρωδία που αφηγείται τη ζωή του Βίρτζιλ Στάρκγουελ. Ο Άλεν, φανερά επηρεασμένος από την stand up comedy, δημιουργεί μια σπαρταριστή κωμωδία. Οι ευφυέστατοι μονόλογοι εναλλάσσονται με συνεντεύξεις και οπτικό υλικό από τη ζωή του Στάρκγουελ, καθώς επίσης με την  σοβαρή, πομπώδη αφήγηση των γεγονότων σε voice over από τον Jackson Beck.

Σκηνοθεσία: Woody Allen, 

Σενάριο: Woody Allen, Mickey Rose,
Παραγωγή: Charles H. Joffe, 

Μοντάζ: Ralph Rosenblum, James T. Heckert
Μουσική: Marvin Hamlisch, 

Καλλ. Διεύθυνση: Fred Harpman
Με τους: Woody Allen, Janet Margolin, Marcel Hillaire, Jacquelyn Hyde, Lonny Chapman, Jan Merlin, James Anderson, Howard Storm, Mack Gordon

***
Τετάρτη 21/12/2011

“O Υπναράς”

(The Sleeper)

Η.Π.Α. – 1973 – 89΄- Έγχρωμο

Μικρές jazz συναυλίες αποτελούν την πιο ταιριαστή εισαγωγή στον κόσμο των "κλασικών" ταινιών του Γούντι Άλεν. Την Τετάρτη 21 Δεκεμβρίου 2011 από τις 21:00  το φουαγιέ του Ιδρύματος Μιχάλης Κακογιάννης θα πλημμυρίσει από jazz ρυθμούς και μελωδίες. Συμμετέχουν οι σπουδαστές του Ωδείου Φίλιππος Νάκας Παναγιώτης Αθάνατος- κιθάρα,  Παναγιώτης Τσίγκος - πιάνο,  Αντώνης Αρβανίτης - κοντραμπάσο.
Όταν ο κρυογονικά κατεψυγμένος Μάιλς Μονρόε ξυπνά ύστερα από 200 χρόνια, μετά από ένα νοσοκομειακό ατύχημα, ανακαλύπτει ότι το μέλλον δεν είναι και τόσο λαμπρό: όλες οι γυναίκες είμαι ψυχρές και όλοι οι άντρες ανίκανοι, κι ο κόσμος κυβερνάται από ένα σατανικό δικτάτορα... μια μύτη χωρίς σώμα! Κυνηγημένος απ’ την μυστική αστυνομία και στρατολογημένος από αντί-κυβερνητικούς αντάρτες με το σχέδιο να απαγάγουν τη μύτη του δικτάτορα, πριν την κλωνοποιήσουν, ο Μάιλς ερωτεύεται την όμορφη -αλλά ατάλαντη- ποιήτρια Λούνα (Νταϊάν Κίτον). Όταν ο Άλεν συλλαμβάνεται κι επαναπρογραμματίζεται - ώστε να πιστεύει ότι είναι η Μις Αμερική – είναι στο χέρι της Λούνα να τον σώσει, να καθοδηγήσει τους αντάρτες και να σταθεί εμπόδιο στη μύτη... απλά για να της μπει στο μάτι!

«Ζωγραφίζοντας πάνω στην παράδοση της βωβής κωμωδίας, Ο “Υπναράς” είναι η πρώτη ταινία του Γούντι Άλεν που τιθασεύει τη λεκτική του ευστροφία και αναδεικνύει το αναδυόμενο ταλέντο του στην οπτική και σωματική κωμωδία. Με πρωταγωνίστρια την Νταϊάν Κίτον (που για πρώτη φορά εδώ την σκηνοθετεί ο Άλεν), Ο “Υπναράς” είναι ένα περίεργο μείγμα των νευρώσεων της Νέας Υόρκης, με εξαιρετικά αστεία οπτικά γκαγκς, τον παραλογισμό της Αλίκης στη Χώρα των θαυμάτων, και της υπερβολικά αστείας και επίπονης σάτιρας»

Los Angeles Herald – Examiner
Σκηνοθεσία: Woody Allen
Σενάριο: Woody Allen, Marshall Brickman
Παραγωγός: Jack Grossberg
Μουσική: Woody Allen 
Φωτογραφία: David M. Walsh
Μοντάζ: O. Nicholas Brown, Ron Kalish, Ralph Rosenblum
Σκηνικά: Gary Moreno
Βοηθός σκηνοθέτη: Fred T. Gallo
Παραγωγή: Rollins-Joffe Productions                        
Με τους: Woody Allen, Diane Keaton, John Beck, Mary Gregory, Don Keefer, John McLiam, Bartlett Robinson, Chris Forbes
***

Τετάρτη 28/12/2011

"Τα Πάντα Γύρω Απ’ Το Σεξ…"

ΗΠΑ – 1972 – 87’
Εφτά ξεκαρδιστικές βινιέτες συνθέτουν αυτή τη σπονδυλωτή ταινία που έγραψε και σκηνοθέτησε ο Γούντι Άλεν, αντλώντας την έµπνευσή του από το ομότιτλο βιβλίο του σεξολόγου Δρ. Ντέιβιντ Ρούµπεν. Η ταινία δεν λειτουργεί µόνο ως παρωδία των εγχειριδίων για το σεξ αλλά είναι και µια ευφυής σάτιρα των σεξουαλικών ηθών. «Έχουν αποτέλεσμα τα αφροδισιακά;», «Τι είναι ο σοδοµισµός;», «Γιατί κάποιες γυναίκες δυσκολεύονται να φτάσουν σε οργασμό;», «Οι τραβεστί είναι ομοφυλόφιλοι;», «Τι συμβαίνει κατά τη διάρκεια της εκσπερμάτωσης;» είναι µερικά από τα ερωτήµατα στα οποία επιχειρούν να απαντήσουν οι ήρωες των µικρών ιστοριών. Μια φράση στο τέλος της 6ης σκηνής µοιάζει να συνοψίζει ιδανικά το θέµα και των εφτά επεισοδίων: «Ορισµένα πράγµατα για το σεξ,  καλύτερα να µένουν άγνωστα.». 
Όλα Όσα θα θέλατε να μάθετε για τη σάτιρα
Μια ιδιοφυής παρωδία των μέσων μαζικής ενημέρωσης και των κοινωνικών αξιών, Τα Πάντα Γύρω Από Το Σεξ είναι λιγότερο μια ταινία για το σεξ απ’ ότι μια ασεβής διακωμώδηση όλων αυτών που έχουν να κάνουν με το σεξ. Βασισμένη στο ομώνυμο μπεστ-σέλερ του Δρ. David Reuben, η τρίτη ταινία του Άλεν, ως σκηνοθέτη, σεναριογράφου και πρωταγωνιστή δίνει ξεκαρδιστικές απαντήσεις στις ερωτήσεις του διάσημου γιατρού. Δεν αρκείται μόνο στο να σατιρίζει το σεξ, αλλά πειραματίζεται με μια πληθώρα νέων κινηματογραφικών τρόπων. Οι εφτά αξέχαστες ιστοριούλες του Άλεν δημιουργούν ένα καλειδοσκόπιο μιας εμπνευσμένης κωμωδίας.

Με εξαιρετικό επιτελείο θρυλικών κωμικών, η ταινία αυτή αναδεικνύει το οξύ κωμικό πνεύμα του Άλεν και το ταλέντο του στο slapstick χιούμορ. Αφήνοντας εντελώς ελεύθερη την αχαλίνωτη φαντασία του, έχοντας υπ’ όψιν του τα πιο παράλογα κουσούρια της κοινωνίας ο Άλεν στοχεύει στην έρευνα της λαϊκής κουλτούρας για το σεξ... και την πολύ ηλίθια άποψη ότι ο καλύτερος τρόπος να μάθει κανείς για το σεξ, είναι να διαβάσει ένα βιβλίο.

Αποσπάσματα από τα βιβλία «Woody Allen And Comedy» του Eric Lax  και “Woody: Monies From Manhattan» του Julian Fox.  
Σκηνοθεσία:Woody Allen
Σενάριο: David Reuben (βιβλίο)-Woody Allen                         
Παραγωγή: Charles H. Joffe, Jack Rollins
Μουσική: Mundell Lowe
Φωτογραφία: David M. Walsh
Μοντάζ: Eric Albertson 
Σκηνικά: Marvin March 
Βοηθός σκηνοθέτη: Fred T. Gallo                                                   

Εταιρεία Παραγωγής: Rollins-Joffe Productions
Με τους: Woody Allen, John Carradine, Lou Jacobi, Louise Lasser, Anthony Quayle, Tony Randall, Lynn Redgrave, Burt Reynolds, Gene Wilder, Jack Barry, Titos Vandis
*****
Τετάρτες με Κινηματογράφο στο ΙΜΚ

Προβολές Κλασικών Κινηματογραφικών Αριστουργημάτων

Σε συνεργασία με τη New Star και τον Βελισσάριο Κοσσυβάκη

Κάθε Τετάρτη με ελεύθερη είσοδο

Δεκέμβριος 2011 

Μικρό Αφιέρωμα στον Γούντι Άλεν και σε 4 καυτές κωμωδίες του

στο πλαίσιο: "ΑΠΟ ΚΟΙΝΟΥ" Δίκτυο Πολιτιστικών Φορέων

από την Τετάρτη 7/12 έως την Τετάρτη 28/12, στις 21:30

Αίθουσα: Κινηματογράφος 

Είσοδος Ελεύθερη

Κρατήσεις θέσεων με σειρά προτεραιότητας: 

210 34 18 579 Δευ – Παρ 10:00 – 14:00

Χορηγοί Επικοινωνίας
in.gr
camerastylo online

sevenart.gr

forfree.gr

*****
Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Δωρεάν στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο parking του εμπορικού κέντρου, athensheart (Πειραιώς 180, κόμβος Χαμοστέρνας), με την επίδειξη του δελτίου εισόδου, και εφόσον υπάρχει διαθεσιμότητα  θέσεων. 
****

Υποστηρικτές Ιδρύματος Μ. Κακογιάννης
Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5

Ως 3

ελculture.gr         clickatlife.gr        culturenow.gr 

mediasoup.gr      monopoli.gr       in2life.gr

camerastylo online

Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

